Johannesen spilte på aldersbestemte juniorlag i Viking Hockey frem til barne- og ungdomsavdelingen ble lagt ned i 2012/13-sesongen. Han byttet deretter over til Stavanger Oilers ungdomsavdeling og spilte her for U18- og U20-lagene for mesteparten av 2014/15-sesongen. Han fikk sin A-lagsdebut for Oilers i 2014/15-sesongen og spilte i alt 19 kamper den sesongen samt én kamp i Champions Hockey League. Han var en avnøkkelspillerne på U20-laget som tok NM-sølv. Ved avslutningen av sesongen ble han norgesmester for første gang med Stavanger Oilers. Den 22. mai 2015 ble det kjent at Johannesen hadde signert en to-årskontrakt med Oilers som innebar at han skulle flyttes permanent opp på A-laget.